LATEST MOVIES 17 May 2020
Ertugrul Ghazi · 1599 Views
Ertugrul Ghazi · 1722 Views
⁣⁣⁣Dirilis Ertugrul Ghazi Season 1 Episode 8 HD Urdu ( 480p ) - Must check The More Seasons Of Ertugral Ghazi - ⁣Ertugral in URDU Man versteek glo R10 m. se heroïen in tas | Netwerk24
Deur Susan Cilliers 15 Junie 2019 18:19
’n Man het die afgelope week glo 3 kg se heroïen in vals kompartemente in sy tas vanaf die O.R. Tambo-lughawe na Europa probeer smokkel.
Hy is vasgetrek net toe hy sy vlug wou haal, het Sandile Memela, woordvoerder vir die Suid-Afrikaanse Inkomstediens (SAID), in ’n mediaverklaring gesê. Dit was een van drie voorvalle waartydens doeanebeamptes by die lughawe vandeesweek beslag gelê het op dwelms met ’n gesamentlike waarde van sowat R12 miljoen.
Beamptes het die man Woensdag betrap toe hy glo probeer het om die 3 kg heroïen, met ’n geskatte waarde van R9,2 miljoen, uit die land te smokkel. Memela sê hy was op die punt om ’n vlug te haal, toe doeanebeamptes hom voorgekeer en ondervra het.
“Hy moes hulle na ’n aangewese plek vergesel en sy tasse oopmaak. Toe die tas in die doene-deursoekgebied gefynkam is, is die heroïen in vals kompartemente gevind. Die polisie het die man in hegtenis geneem.”
* In nog ’n voorval het doeanebeamptes ’n wenk van die polisie se misdaadintelligensie-eenheid opgevolg, oor ’n vrag wat Donderdag van Lagos (Nigerië) in Johannesburg aangekom het. Memela sê toe die vrag deursoek is met die hulp van polisiehonde, is vier pakkies wat elk 4 kg tik bevat het, gevind. Dit het ’n gesamentlike straatwaarde van R2,2 miljoen.
Die pakkies is aan die Valke oorhandig.
Die derde voorval was toe nog ’n pakkie tik ter waarde van R630 000 by die lughawe se possentrum gevind is. Dit het 2,8 kg geweeg en sal ook aan die polisie oorhandig word, het Memela gesê.
Meer oor: Suid-Afrikaanse Inkomstediens (Said) | O.R. Tambo-Lughawe | Misdaad | Heroïen | Dwelms